Svi koji preko interneta budu bili u potrazi za sajtom lidera SDS Borisa Tadića, mogu se vrlo neprijatno (ili prijatno) iznenaditi ukoliko, na primer, posete stranicu www.boristadic.org.

Foto: BorisTadic. org / screenshot

Iako sajt nosi ime i prezime bivšeg predsednika Srbije, zapravo se radi o sajtu sa pornografskim sadržajem, odnosno porno snimcima, fotografijama, oglasima...

Sajt je na kineskom jeziku, bez opcije za engleski, pa se malo šta razume, ali slike govore više od reči. Takođe, u ponudi je i opcija za deljenje sadržaja sajta preko društvenih mreža, među kojima su i i Tviter i Linkdin.

Da li je samo slučajnost u pitanju, ili neko žarko želi da napakosti lideru SDS Borisu Tadiću, pitanje je pod velom tajne.

U njegovoj stranci su iznenađeni, da prvi put čuju za postojanje ovakvog sajta, i ovo “delo” pripisuju političkim protivnicima.

- Našim političkim protivnicima očigledno ne manjkaju makjavelističke metode u političkoj borbi, ali im očigledno nedostaje kreativnost. Dramskoj sekciji ponestaje kreativnih ideja. Sada javnost može i na ovom primeru jasno da vidi da ova vlast ne preza ni od čega - kaže Konstantin Samofalov iz SDS-a.